Hey Ya!

Hey Ya! הוא סינגל של צמד ההיפ הופ האמריקאי אאוטקאסט, ובוצע על ידי חבר הצמד אנדרה 3000. יחד עם "The Way You Move", שהוקלט על ידי חברו האחר של אנדרה בצמד – ביג בוי, "!Hey Ya" הוצא על ידי לה-פייס רקורדס כאחד משני הסינגלים המובילים מהאלבום החמישי של הצמד, Speakerboxxx/The Love Below. הסינגל זכה להצלחה מסחרית והגיע למקום הראשון במצעדים בארצות הברית, אוסטרליה, קנדה, צ'כיה, נורווגיה ושוודיה.

== כתיבה והקלטה ==
אנדרה 3000 כתב את "!Hey Ya" בשנת 2000, אך החל לעבוד על הקלטתו בחודש דצמבר של שנת 2002 ב-"Stankonia Studios" שבאטלנטה, ג'ורג'יה.<ref name="road"></ref>

הוא השתמש בגיטרה אקוסטית לצורך ליווי,<ref name="road" /> בהשראת להקות כדוגמת הראמונס, באזקוקס, ההייבס<ref></ref> והסמית'ס.<ref name="rs"></ref>

אנדרה הקליט את ההקדמה, את הבית הראשון, ההוק והשירה בערך באותו זמן, תוך שימוש בכמה עשרות טייקים. הוא חזר לעבוד על השיר כעבור כמה ערבים, כאשר המוזיקאי קווין קנדריקס ביצע את קטע הבס בסינתיסייזר.<ref name="road" />

חודשים לאחר מכן, אנדרה 3000 עבד עם פיט נובאק באולפני "Larrabee Sound" בלוס אנג'לס. הם התנסו באפקטים קוליים שונים, כולל שירה דרך ווקודר, וביצעו 30 עד 40 טייקים לכל שורה.<ref name="road" />

== הלחנה ==
"!Hey Ya" הוא שיר בסולם סול מז'ור. כל פרזה בנויה משש תיבות, עם שינוי מטרי בתיבה הרביעית, כך שכל פרזה אורכה עשרים ושתיים פעמות.

לופ האקורדים בשיר הוא סול מז'ור (G), דו מז'ור (C), רה מז'ור (D), ומי מז'ור (E).

המבנה של הלופ הוא כך:

תיבת ארבעה רבעים (4/4) של סול מז'ור, שתי תיבות של דו מז'ור, חצי תיבה של רה מז'ור, וקדנצה לשש מז'ור, כלומר מי מז'ור, לשתי תיבות. בעוד שההרמוניה מנגנת מי מז'ור, ניתן לשמוע במלודיה סול בקאר, מה שנותן קונוטציה של מי מינור. טמפו השיר הוא מאה חמישים ותשעה פעמות לדקה, וטווח המלודיה נע בין סי באוקטבה השלישית לסול בחמישית.<ref name="sheet">Sheet music for "Hey Ya!" Hal Leonard Corporation. 2009.</ref>

השיר נפתח בשלושה מקצבי פיק אפ כאשר אנדרה סופר "אחת, שתיים, שלוש, הו" ואז ממשיך אל הבית הראשון. הטקסטים מתחילים לתאר את דאגותיו של הגיבור ואת ספקותיו ביחס ליחסים רומנטיים.<ref name="road" />

הוא תוהה אם הם נשארים יחד רק "בשביל המסורת", כמו בשורות "אבל האם היא באמת רוצה [להתעסק] / אבל לא יכולה לסבול לראות אותי / לצאת מהדלת?" אנדרה 3000 הגיב, "אני חושב שחשוב יותר להיות מאושר מאשר לעמוד ב... ציפיות העולמיות של איך קשר צריך להיות. אז זו חגיגה לאופן שבו גברים ונשים מתייחסים זה לזה בשנות האלפיים".<ref name="magic"></ref> לאחר מכן השיר מוביל למקהלה, החוזרת על השורה "!Hey Ya" שמונה פעמים, בליווי סינתיסייזר המבצע את קטע הבס.<ref name="sheet" />

במהלך הבית השני, הגיבור מקבל רגליים קרות ותוהה מה מטרת המשך היחסים, ומהרהר בשאלה: "אם הם אומרים ששום דבר אינו לנצח ... אז מה הופך את האהבה לחריגה?"<ref name="road" /> לאחר חזרה על הפזמון, השיר מוביל לקטע קריאה ותגובה. אנדרה 3000 מתלוצץ, "מה יותר מגניב מלהיות מגניב?", ותגובת "החבר'ה", הלוא בשיר היא גרסת אובר-דאבינג לקולו של אנדרה, היא "קר כקרח" (באנגלית: "Ice cold"), התייחסות לאחד משמות הבמה של אנדרה.<ref></ref>

לאחר מכן הוא קורא ל"גברות", שאת קולן עושה באמצעות שיטת האובר-דאבינג רבקה טוויני<ref name="rs" />, שהייתה עוזרת למהנדס האודיו.<ref name="road" />

הברייק של השיר טבע את הביטוי "טלטל את זה כמו תמונה של פולארויד", התייחסות לטכניקה בה השתמשו כמה צלמים כדי לזרז ייבוש של תמונות סרט לחות שצולמו עם סרט תוצרת תאגיד פולארויד. היה צורך לייבש תמונות שצולמו עם גרסאות מוקדמות של הסרט, וטלטול התמונה עזר להן להתייבש מהר יותר.<ref></ref> בברייק מצוינים גם השמות של הזמרות ביונסה ולוסי לו. השיר נסגר על ידי חזרה של המקהלה על השורה "!Hey Ya" ואז נעלם בהדרגה.<ref name="sheet" />

== ביקורות ==
"!Hey Ya" זכה לשבחים אוניברסליים מצד מבקרי המוזיקה והמעריצים כאחד. PopMatters תיארו את השיר כ"מלהיב בצורה מבריקה" ו"עצבני עם כפילות מחשמלת". אנטרטיינמנט וויקלי הדגישו אותו כשיר הקליט ביותר באלבום הכפול, ומגזין סטיילוס הגדירו אותו כאחד השירים הטובים בתולדות אאוטקאסט.<ref></ref>

העיבוד היוצא הדופן של השיר עורר השוואות לאמנים ממגוון ז'אנרים. פיצ'פורק כינו אותו כשיא של האלבום, והוסיף כי הוא מיקסס בהצלחה מכשור בסגנון The Flaming Lips עם האנרגיה של הסינגל "Little Red Corvette" של פרינס מ-1983.<ref></ref>

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ הטובים ביותר בכל הזמנים
|14
|<ref></ref>
|}

== הצלחה מסחרית והשפעה ==
השיר הצליח בצפון אמריקה, והגיע למצעד הבילבורד הוט 100 לראשונה למקום ה-57, בשבוע שהסתיים ב-18 באוקטובר 2003, שלושה שבועות לאחר הגעתו של "The Way You Move" באותה העת למקום ה-25.<ref></ref> במשך תשעה שבועות, עמד השיר בראש מצעד הבילבורד הוט 100, מ-13 בדצמבר 2003 עד ל-7 בפברואר 2004.<ref></ref><ref></ref> המכירות הדיגיטליות של הסינגל סייעו לו להגיע לצמרת מצעד הרצועות הדיגיטליות למשך 17 שבועות רצופים.<ref></ref>

השיר זכה להצלחה רבה בשווקים עכשוויים אורבניים, והגיע לראש מצעד השירים הקצביים ולמקום התשיעי במצעד שירי ה-R&B/היפ-הופ. גם בשוקי המיינסטרים זכה השיר להצלחה, והגיע לצמרת מצעד 40 שירי המיינסטרים ומצעד 40 הרצועות, ולמקום ה-13 במצעד 40 השירים למבוגרים. השיר זכה להצלחה גם ברדיו הרוק המודרני, והגיע למקום ה-16 במצעד השירים האלטרנטיביים של הבילבורד בדצמבר 2003.<ref></ref>

בסטפמבר 2005 איגוד תעשיית ההקלטות האמריקאי העניק לסינגל את תואר הפלטינה על מיליון עותקים בארצות הברית סך הכל. בטקס פרסי גראמי ה-46, זכה השיר בקטגוריית "הביצוע האורבני/אלטרנטיבי הטוב ביותר" והיה מועמד לפרס "הקלטת השנה", אך הפסיד ל-"Clocks" של קולדפליי.<ref name="grammys"></ref>

השיר הגיע למצעדים גם באירופה. בבריטניה, הגיע לראשונה למקום השישי במצעד הסינגלים הבריטי ובשיאו הגיע למקום השלישי לאחר 12 שבועות, ונשאר במצעד במשך 21 שבועות סך הכל. השיר הגיע לצמרת מצעד הסינגלים הנורווגי במשך שבעה שבועות, ובשוודיה הגיע היישר אל המקום הראשון בשבוע הראשון של שנת 2004. השיר הצליח היטב במצעדי היבשת והגיע לעשירייה הפותחת באוסטריה, פינלנד, צרפת, גרמניה, אירלנד ושווייץ.

המילים "Shake it like a Polaroid picture", יחד עם ההצלחה המסחרית של השיר, סייעו להחיות את תאגיד פולארויד ; מכיוון שסרט הפולארויד הנוכחי אטום מאחורי חלון פלסטיק שקוף, לנפנוף אגבי של התמונה אין כל השפעה על התפתחות הסרט. טלטול נמרץ של הסרט עשוי למעשה לעוות את התמונה בכך שהוא גורם להפרדה של הסרט בטרם עת ויצירת כתמים בתמונה הסופית.<ref></ref><ref></ref> אף על פי כן, פולארויד ביקש לנצל את הרמיזה, ושכר את ריאן ברגר ממשרד הפרסום Euro RSCG מסיבות חסות של פולארויד עבור אאוטקאסט בהן הפיצו מצלמות פולארויד של Euro RSCG.<ref></ref>

אאוטקאסט עשו עסקה עם התאגיד להחזקת מצלמות פולארויד במהלך חלק מההופעות שלהם. פולארויד לא מפרסמת נתוני מכירות, אך הדימוי הציבורי שלה, שהיה בעבר בירידה עם הפופולריות הגוברת של המצלמות הדיגיטליות, קיבל חיזוק מהשיר.<ref></ref>

== פרסים ומועמדויות ==
{| class="wikitable sortable"
!שנה
!טקס
!קטגוריה
!תוצאה
|-
| rowspan="20" |2004
| rowspan="2" |פרסי ה-BET
|וידאו קליפ השנה
|
|-
|בחירת הקהל
|
|-
| rowspan="3" |טקס פרסי גראמי
|הקלטת השנה
|
|-
|הביצוע האורבני/אלטרנטיבי הטוב ביותר
|
|-
|וידאו קליפ השנה
|
|-
| rowspan="2" |MuchMusic Video Awards
|הקליפ הטוב ביותר של להקה
|
|-
|בחירת הקהל: הלהקה הבינלאומית האהובה
|
|-
| rowspan="2" |פרסי המוזיקה של MTV אירופה
|השיר הטוב ביותר
|
|-
|הווידאו הטוב ביותר
|
|-
| rowspan="5" |פרסי הווידאו קליפים של MTV
|קליפ השנה
|
|-
|קליפ ההיפ-הופ הטוב ביותר
|
|-
|הבימוי הטוב ביותר
|
|-
|האפקטים הוויזואלים הטובים ביותר
|
|-
|הארט דיירקשן הטוב ביותר
|
|-
| rowspan="2" |פרסי הווידאו קליפים של MTV ביפן
|הווידאו קליפ של השנה
|
|-
|קליפ הפופ הטוב ביותר
|
|-
| rowspan="3" |פרס NAACP Image
|צמד או קבוצה מצטיינים
|
|-
|וידאו קליפ מצטיין
|
|-
|שיר מצטיין
|
|-
|פרסי המוזיקה של סול טריין
|וידאו קליפ שנה
|
|}

== גרסות כיסוי ==
השפעת הרוק של "!Hey Ya" אפשרה לאמנים רבים להוציא גרסות כיסוי לשיר. בשנת 2006, מאט וודל, הידוע גם בתור עובדיה פרקר, ביצע קאבר אקוסטי של השיר בערב במה פתוחה מקומי, וחבר שלו העלה סרטון של ההופעה ביוטיוב, שהפך במהרה פופולרי ויראלי ברשת.<ref></ref><ref></ref> בהשראת להקת הסלואוקור "Red House Painters", הגרסה של וודל נעה בקצב איטי הרבה יותר המגובה על ידי גיטרה קצבית וממירה את הפירוק ל"צלצול סטקטו".<ref name="cover"></ref>
גרסת הכיסוי זכתה לשידור בינלאומי והולידה גרסאות אקוסטיות רבות אחרות.<ref></ref>

קאבר אקוסטי לשיר, ששר סם לויד בתפקידו כטד בקלנד הופיע בפרק 2009 של סקראבס: My Soul On Fire, Part 2.<ref></ref>

בשנת 2015, Postmodern Jukebox העלו לערוץ היוטיוב שלהם עיבוד פוסט מודרני לשיר מאת סקוט בראדלי עם ליווי של ביג בנד בסגנון שנות השישים.<ref></ref> בהשתתפות שרה נימיץ בקולות הראשיים, גרסתם הוצגה במגזין בילבורד,<ref></ref> מגזין טיים באינטרנט,<ref></ref> ובניו יורק דיילי ניוז.<ref></ref>

במסגרת התוכנית Lip Sync Battle, ביצעו ג'ון לג'נד וסטיבי וונדר גרסת ליפ סינק לשיר.<ref></ref>

Booker T. Jones ביצע גרסת כיסוי לשיר באלבומו "Potato Hole".<ref></ref>

== רשימת השמעה ופורמטים ==

== קרדיטים ==
הקרדיטים לשיר "!Hey Ya" לקוחים מההערות בחוברת האלבום Speakerboxx/The Love Below.<ref name="notes"></ref>

=== הקלטה ===
הוקלט באולפנים: Stankonia Studios ו-Tree Sound באטלנטה, ג'ורג'יה; אולפני Larrabee Sound בלוס אנג'לס, קליפורניה.

=== משתתפים ===
* אנדרה 3000 – שירה, גיטרות, קלידים, הפקה, תכנות שמע.
* קווין קנדריקס – קלידים.
* ג'ון פריי – טכנאי קול.
* פיט נובאק – טכנאי קול.
* רוברט האנון – טכנאי קול.
* מייק ניקולסון – טכנאי קול.
* ג'וש מונרוי – עוזר טכנאי קול.
* וורן בלטצ'ר – עוזר טכנאי קול.
* ג'ארד רובינס – עוזר טכנאי קול.
* רבקה טוויני – עוזרת טכנאי קול, קולות נוספים.
* ניל פוג – טכנאי מיקסינג.
* גרג פרייס – עוזר טכנאי מיקסינג.

== מיקומי שיא ==
=== מצעדים שבועיים ===

=== מצעדי סוף שנה ===

=== מצעדי סוף העשור ===

=== מצעדי כל הזמנים ===

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! קנדה (Music Canada)<ref></ref>
| זהב
| 20,000
|-
! דנמרק (IFPI Denmark)<ref></ref>
| פלטינה
| 90,000
|-
! איטליה (FIMI)<ref></ref>
| פלטינה
| 50,000
|-
! ניו זילנד (RMNZ)<ref></ref>
| זהב
| 5,000
|-
! נורווגיה (IFPI Norway)
| פלטינה
| 10,000
|-
! שוודיה (GLF)
| פלטינה
| 20,000
|-
! בריטניה (BPI)
| פלטינה ×2
| 1,200,000
|-
! ארצות הברית (RIAA)<ref></ref>
| פלטינה
| 1,000,000
|}

== קישורים חיצוניים ==

== הערות שוליים ==

קטגוריה:שירי אאוטקאסט
קטגוריה:שירים באנגלית
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הקנדי
קטגוריה:זוכי פרס הווידאו קליפים של MTV לקליפ השנה